b'\n_START_ARTICLE_\nHeikki Wala\n_START_SECTION_\nUra\n_START_PARAGRAPH_\nWala aloitti Uudenkaupungin Urheilijoiden koripallotoiminnan vuonna 1974. Vuodet 1974\xe2\x80\x931976 h\xc3\xa4n oli seuran miesten joukkueen p\xc3\xa4\xc3\xa4valmentaja. Vuodet 1983\xe2\x80\x931999 Wala toimi seuran toiminnanjohtajana. Paluun miesten valmentajaksi h\xc3\xa4n teki joulukuussa 1984. Wala valmensi Uudenkaupungin Urheilijat SM-pronssille vuosina 1985, 1987 ja 1992. H\xc3\xa4nen johdollaan seura voitti SM-kultaa vuonna 1990. Suomen cupissa Wala valmensi seuran kaksi kertaa mestariksi vuosina 1986 ja 1988. H\xc3\xa4n lopetti p\xc3\xa4\xc3\xa4valmentajana vuonna 1994. T\xc3\xa4m\xc3\xa4n j\xc3\xa4lkeen h\xc3\xa4n toimi viel\xc3\xa4 lyhyen ajan p\xc3\xa4\xc3\xa4valmentajana kaudella 1996\xe2\x80\x931997.'